Robotnícky Dom

ŽABIE PIERKO
2025-03-28 18:00 - 19:30 (Europe/Bratislava) | Robotnícky dom, Robotnícka 3, Banská Bystrica, 97401, Slovenská republika
ŽABIE PIERKO je hudobné duo zložené z dvoch kreatívnych umelcov, ktorí sami tvoria, aranžujú a interpretujú svoju hudbu. Piesne komponujú v piatich jazykoch: angličtine, nemčine, taliančine, francúzštine a slovenčine. Obaja členovia hrajú na klavíri a gitare, sú spevákmi a textármi. Ich tvorba je kombináciou klasickej hudby určenej pre orchestre s prvkami rockových gitár.

Duo sa venuje aj vizuálnemu umeniu, pričom sami vytvárajú obaly svojich albumov. Ich hudba je odrazom hlbokého emocionálneho sveta a snažia sa ňou vyjadriť to, čo slová nedokážu.

„Voláme sa Žabie Pierko.. Naša tvorba je špecifická a väčšinou nezaraditeľná do nejakej škatuľky.. a v tom je práve jej veľké KÚZLO. Všetko čo tvoríme, je už napísané vo Vesmírnej knižnici.. príde to do Vedomia ako informácia.. správa.. často je to sen, sen piesne a niekedy je ťažké v noci sa rýchlo zobudiť a zaznamenať to do poznámok.. s tvorivosťou treba len plynúť.. nedá sa skrotiť.. je ako zviera, ktoré Vás nesie.. niekam.. cieľová stanica neznáma.. Prítomný moment.. len ho zaznamenať, lebo ráno všetko mizne.. V piesňach je mnoho variácií, kam ísť.. občas sú tieto možnosti dokonca aj frustrujúce, pretože si treba zvoliť len jednu z nich.. je to ako život, kde sú dané nejaké možnosti a scenáre..“

CHOPINIÁNA / VYPREDANÉ !
2025-03-27 18:00 - 19:30 | Radnica, Námestie SNP 1, Banská Bystrica, 974 01, Slovenská republika
K najznámejším klaviristom mladšej poľskej generácie patrí, dnes už koncertný svetobežník, Krzysztof Książek, semifinalista a držiteľ zvláštnej ceny za najlepšiu interpretáciu mazúrok na XVII. International Chopin Piano Competitionvo Varšave v roku 2015. V celovečernom recitáli v Cikkerovej sieni Historickej radnice odznejú 27. marca 2025 diela poľského romantika Fryderyka Chopina.

Z verejných zdrojov podporil fond na podporu umenia.

Program

Krzysztof Książek (PL): klavír

Fryderyk Chopin:

Nocturne in F sharp minor op. 48 nr 2Fantasy in F minor op. 494 Mazurkas op. 173 Waltzes op. 34Ballade in G minor op. 23

Oslavy 80. výročia oslobodenia mesta Banská Bystrica
2025-03-25 17:00 - 19:00 | Robotnícky dom, Robotnícka 3, Banská Bystrica, 97401, Slovenská republika

DANIEL HŮLKA: RECITÁL
2025-03-19 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Nezabudnuteľný hudobný zážitok s jednou z najvýraznejších osobností českej hudobnej scény – Danielom Hůlkom.

Nechajte sa unášať jeho nezameniteľným hlasom a prežite spolu s ním spomienky na veľké muzikálové roly, ktorými sa zapísal do sŕdc divákov.

Vďaka atmosféra, ktorá sa nesie celým večerom, môžu diváci zabudnúť na starostí všedných dní. Za sprievodu talentovaných spievajúcich multiinštrumentalistov Veroniky Tölg Savincovej a Jiřího Březíka si pripomenieme Danove najväčšie hity, ale aj dávno zabudnuté piesne alebo duety z muzikálov ako Dracula alebo Monte Cristo.

PAGANINI KONTRABASU
2025-03-12 18:00 - 19:30 | Robotnícky dom, Robotnícka 3, Banská Bystrica, 97401, Slovenská republika
Žilinský rodák, kontrabasista Roman Patkoló reprezentuje aktuálne svetovú špičku koncertného umenia a je momentálne najúspešnejším slovenským koncertným umelcom v zahraničí. Na koncerte 12. marca 2025 uvedie na pódiu Robotníckeho domu pôvodné aj transkribované diela pre kontrabas od Nicolu Paganiniho, Astora Piazollu, Georga Bizeta aj Franza Schuberta. Spoluúčinkovať bude gitaristka Miriam Rodriguez Brüllová, držiteľka najvyšších ocenení na gitarových súťažiach na Slovensku i v zahraničí.

Z verejných zdrojov podporil fond na podporu umenia.

Program

Roman Patkoló: husleMiriam Rodriguez Brüllová: gitara

Franz Schubert: Sonata Arpeggione

Franz Schubert: Vyber piesni

Niccolò Paganini: Benatsky karneval

Astor Piazzolla: Ave Maria

Astor Piazzolla: Invierno Porteno

Astor Piazzolla: Otono Porteno

Georges Bizet/Roman Patkolo: Carmen

Koncert je organizovaný v spolupráci so Stredoslovenským osvetovým strediskom.

OLYMPUS DIGITAL CAMERA

SEMINÁR - NOVÝ STAVEBNÝ ZÁKON
2025-03-10 09:30 - 12:30 | Robotnícky dom, Robotnícka 3, Banská Bystrica, 97401, Slovenská republika
Pri príležitosti schváleného nového stavebného zákona organizuje Ministerstvo dopravy Slovenskej republiky odbornú prednášku, na ktorej sa bude diskutovať o jeho najdôležitejších zmenách.

KONCERT DIVADELNEJ HUDBY | 30 ROKOV DIVADLA Z PASÁŽE
2025-03-07 17:00 - 19:00 | Robotnícky dom, Robotnícka 3, Banská Bystrica, 97401, Slovenská republika
30 rokov, ktoré sú naplnené divadelnými inscenáciami a hudbou.

Hudba je súčasť, hudba je pomocník, hudba inscenáciu nesie, korení i zafarbuje. Celý divadelný kus môže byť hudobný z veľkej časti.

Pri 34 inscenáciách, ktoré do tohto času vznikli v Divadle z Pasáže sa hudba ocitla v rôznych pozíciách. Teraz prichádza čas, kedy sa môžeme trochu nad ňou zamyslieť. Všakovakí tvorcovia, hudobníci, interpreti, všetci tí, ktorých rukopis cez našu inscenačnú hudbu cítiť, sú našou súčasťou, Chceme sa spolu zamyslieť, počúvať, zastaviť, pripomenúť, spomenúť si na tvorbu.

Koncert, ktorý ponúkne priestor pre zastavenie sa. Vstup do toho, čo už bolo. Hudba má nekonečné možnosti. To, či skladba odznie dnes, či o tridsať rokov, či pred tridsiatimi rokmi, na jej radosti nič nemení. Takto sa chceme tešiť. Pečať pôvodných interpretov, príchuť pôvodných aranžmánov, vybrané skladby premiesené časom. Staré, nové, pôvodné, podobné, hudobné.

Nech sa páči. Tešíme sa!

Účinkujú: Ivan Blaško, Michal Daniš, Ján Kinčeš, Miriam Kujanová, Lucia Krajčiová, Michaela Ďuricová, Klaudia Kuzmová, Tomáš Debnár, Lýdia Rybárová, Peter Darmo, Veronika Lačná, Marek Mojžiš, Dorota Králiková, Peter Vrťo

Hudobníci: Martin Novák, Samuel Suja, Samuel Opálka, Matej Háasz, Anna Tomaštiková

Svetelný dizajn, projekcia: Ján Čief

Zvukový dizajn: Dušan Ivan

Odborná asistencia: Ľudmila Veverková, Eva Ogurčaková, Katarína Hojčušová a Martina Kubalová

Produkcia: Matúš Petričko

VÁCLAV HUDEČEK A SLOVENSKÝ KOMORNÝ ORCHESTER - VYPREDANÉ
2025-03-06 18:00 - 19:00 | Robotnícky dom, Robotnícka 3, Banská Bystrica, 97401, Slovenská republika
KONCERT JE VYPREDANÝ.

Na otváracom koncerte Banskobystrickej hudobnej jari zaznejú 6. marca v Robotníckom dome v interpretácii Václava Hudečka dva koncerty z odkazu veľkých českých majstrov, bratov Franza a Georga Bendovcov. Obaja sa významným spôsobom zapísali do histórie nemeckej husľovej školy nielen ako špičkoví interpreti, ale aj ako skladatelia, pôsobiaci na dvore pruského kráľa Fridricha II. Pruského. Koncert pre husle A dur a Koncert pre husle G dur op. 43 z druhej polovice 18. storočia sú skvelou príležitosťou spoznať Hudečkove interpretačné majstrovstvo a zároveň sa zoznámiť s dielami s náročnou technickou dispozíciou. Václav Hudeček vystúpi v sprievode Slovenského komorného orchestra s dirigentom a umeleckým vedúcim Ewaldom Danelom.

Václav Hudeček, legenda československej hudobnej kultúry,hral už ako 15-ročný v londýnskej Royal Albert Hall a oslňoval divákov na najprestížnejších svetových koncertných pódiách. Bol vzorom pre mladých ľudí v bývalom Československu. V roku 1967 zahral legendárnemu ruskému huslistovi Davidovi Oistrachovi (1908 – 1974) a stal sa jeho posledným žiakom. Počas hviezdnej kariéry vystupoval Hudeček s najlepšími svetovými orchestrami, hral v prestížnych koncertných sálach, účinkoval na svetových festivaloch. Množstvo Hudečkových nahrávok vzniklo vo vydavateľstvách Supraphon, Panton, Japan Victor Company, Ex Libris a ďalších.

PROGRAM

Václav Hudeček: husle

Slovenský komorný orchesterEwald Danel: umelecký vedúci

Jan Václav Stamic:Symfónia č. 3 B dur Mannheimská

František Benda: Koncert pre husle A dur, L 2.13

Jan Jiří Benda (upr. Samuel Dushkin):Koncert pre husle a orchester G dur

Antonín Dvořák: Sláčikové kvarteto F dur Americké, op. 96Allegro ma non troppo

Z verejných zdrojov podporil fond na podporu umenia.

Dospelí: 15 eur / Študenti, dôchodcovia, ZŤP: 10 eur

64. Banskobystrická hudobná jar
2025-03-06 08:00 - 2025-03-31 18:00 | Mesto Banská Bystrica
64. ročník Banskobystrickej hudobnej jari prinesie v marci 2025 štyri výnimočné koncerty klasickej hudby. Vystúpia na nich poprední sólisti a komorné zoskupenia zo Slovenska i zo zahraničia.Festival odštartuje 6. marca slávnostným koncertom, na ktorom sa predstaví legendárny husľový virtuóz Václav Hudeček. V jeho podaní, za sprievodu Slovenského komorného orchestra pod taktovkou Ewalda Danela, zaznejú majstrovské diela klasickej hudby.12. marca sa v Robotníckom dome predstaví Roman Patkoló, jeden z najúspešnejších slovenských koncertných umelcov pôsobiacich v zahraničí. Jeho kontrabasové umenie, ktoré zahŕňa pôvodné diela i transkripcie, doplní gitaristka Miriam Rodriguez Brüllová.Cikkerova sieň Historickej radnice bude 27. marca dejiskom recitálu poľského klaviristu Krzysztofa Książeka. Tento popredný interpret mladšej generácie zahrá výber z klavírnej tvorby Fryderyka Chopina.Záverečný koncert festivalu, ktorý sa uskutoční 31. marca v Katedrále sv. Františka Xaverského, bude patriť sakrálnej hudbe. V podaní renomovaných umelcov zaznejú diela francúzskych, nemeckých, českých a slovenských skladateľov.Banskobystrická hudobná jar nezabúda ani na mladé publikum. Pre žiakov základných a stredných škôl je aj v tomto roku pripravený výchovný koncert.

Z verejných zdrojov podporil fond na podporu umenia.

63. Banskobystrická hudobná jar – aftermovie

PROGRAM:

6/3/2025 / 18.00 hod. / Robotnícky domVÁCLAV HUDEČEK A SLOVENSKÝ KOMORNÝ ORCHESTERVáclav Hudeček (CZ) – husleEwald Danel – umelecký vedúci

Viac info

12/3/2025 / 18.00 hod. / Robotnícky domPAGANINI KONTRABASURoman Patkoló – kontrabasMiriam Rodriguez Brüllová – gitara

Viac info

27/3/2025 / 18.00 hod. / Historická radnicaCHOPINIÁNA / VYPREDANÉKrzysztof Książek (PL) – klavír F. Chopin

Viac info

31/3/202519.00 hod. / Katedrála sv. FrantiškaFLORES MUSICIKristína Gabčová, Daniel Gabčo – organAlbert Hrubovčák, Martin Panák, Roman Toman – trombónyMatej Benda – spev, kontratenor

Viac info

Sprievodný program:

24/3/20259.00 hod. a 11.00 hod. / Robotnícky domMUŠKETIERI VO FRAKOCHVýchovný koncert sláčikového kvarteta Moviequartet.Prierez slávnymi filmovými melódiami.

FAŠIANGY V MESTE
2025-03-04 16:30 - 17:45 | Námestie SNP, Námestie SNP, Banská Bystrica, 97401, Slovenská republika
Jedno z najkrajších období roka, ktoré je plné tradičných zvykov, sú fašiangy. Čas bujarých zábav, veselia, kedy sa do hojnosti spievalo a tancovalo, jedlo a hodovalo. Nechýbali obľúbené zabíjačky a svadby. Fašiangy, ktoré nasledovali po vianočnom období a končili pred Veľkým pôstom, symbolizujú obdobie prechodu od zimy k jari. Obdobie fašiangov začína sviatkom Troch kráľov a končí o polnoci pred Popolcovou stredou. V utorok, pred Popolcovou stredou, bývala posledná zábava, na ktorej sa pochovala basa na znak zákazu organizovania zábav počas 40- dňového pôstu.

Ukážku týchto tradičných zvykov pripravuje Mesto Banská Bystrica v spolupráci so Stredoslovenským osvetovým strediskom na Námestí SNP.

ČAJ O PIATEJ
2025-03-02 17:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica pozýva na obľúbenú hudobno – tanečnú zábavu Čaj o piatej, ktorá sa uskutoční v nedeľu 2.3.2025 o 17.00 hod. v Robotníckom dome. O zábavu sa postará skupina Galaxy BB Music.

Vstupné 4 EUR.

BYSTRICKÁ VEDOMOSTNÁ VÝZVA
2025-02-28 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Kvíz o Banskej Bystrici s hudobným hosťom Tomáš Pohorelec a Gastro Folk Punk.

Tímy s maximálnym počtom 5 členov prihlasujte do 25.2.2025 na e-mailovú adresu: andrej.bilik@banskabystrica.sk

Štartovné 5€ na tím.

Počet tímov obmedzený.

BANSKÁ BYSTRICA / BUĎ LÁSKA: KOŠČOVÁ, MEDVEDOVSKA, ŠPINER
2025-02-25 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Buď láska: Koščová, Medvedovska, Špiner

3 roky

… smútku, strachu a zúfalstva

… nádeje, podpory a priateľstva

Katka Koščová, Mila Medvedovska a Daniel Špiner

Spolu proti hroznej vojne, ktorá stále trvá a na ktorú si nechceme zvyknúť.

Slovensko-ukrajinské spojenie troch umeleckých duší, dve speváčky a klavirista.

Katkine a Miline piesne, na ktorých sa Daniel autorsky podieľa majú nádych folku, jazzu a šansónu. Na koncerte zaspievajú duety aj každá svoje piesne. Ich krásne, sýte a farebné hlasy a Danielova klavírna virtuozita a až neuveriteľné naladenie na speváčky idú priamo pod kožu. Na koncertoch svojou muzikálnosťou a emotívnosťou vytvárajú silné prepojenie s publikom a sála plače, smeje sa a spieva spolu s nimi.

Sériou koncertov k smutnému 3. výročiu vojny chcú Katka, Mila a Daniel vyjadriť svoj postoj a symbolickú podporu všetkým Ukrajinkám a Ukrajincom, ktorí padli v tejto hroznej vojne, prišli o svoje domovy, museli utekať zo svojej krajiny ako utečenci a všetkým, ktorí aj za naše bezpečie statočne bojujú už tretiu zimu na fronte.

3T V BANSKEJ BYSTRICI: NARODENINOVÝ ŠPECIÁL S ZITRONOM
2025-02-19 19:00 - 21:30 | Robotnícky dom, Robotnícka 3, Banská Bystrica, 97401, Slovenská republika
Improvizované divadlo zohratej trojice komikov Šoka, Pucha a Stanleyho, ktorí svoje 20. výročie na scéne oslávia so špeciálnym hosťom – komikom Zitronom. Vstupenky zakúpené na októbrové vystúpenie sú platné.

Účinkujú: Juraj „Šoko“ Tabaček, Lukáš „Pucho“ Púchovský a Stano „Stanley“ Staško.Vstupenky zakúpené na októbrové vystúpenie sú platné.

TANCOM K VÁM
2025-02-13 17:00 - 19:00 | Robotnícky dom, Robotnícka 3, Banská Bystrica, 97401, Slovenská republika
obľúbený tanečný večer študentov Konzervatória J. L. Bellu a ZUŠ J. Cikkera pre žiakov ZŠ.

TANCOM PRE MLÁDEŽ
2025-02-13 11:00 - 14:00 | Robotnícky dom, Robotnícka 3, Banská Bystrica, 97401, Slovenská republika
tanečné výchovné predstavenia študentov Konzervatória J. L. Bellu a ZUŠ J. Cikkera pre žiakov ZŠ

ZIMNÝ SLOVOMfest
2025-02-11 17:30 - 19:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica a Generácia Nula Vás pozývajú Zimný SLOVOMfest. Toto umelecké podujatie ponúkne prepojenie literárnych autorov prózy, poézie či aforizmov, ktorých doplnia výtvarní autori a hudobní interpreti, ale aj talentovaní recitátori.

Vstup na podujatie je voľný.

SZIDI TOBIAS & BAND: OKNÁ DOKORÁN
2025-02-10 19:00 - 22:00 | Robotnícky dom, Robotnícka 3, Banská Bystrica, 97401, Slovenská republika
Tvorba Szidi Tobias ponúka širokú škálu nálad aj aranžmánov, šansón, balady, tango, jazz aj ozveny čardáša. V jej piesňach nachádzame ideálne spojenie textu a hudby vo vynikajúcich interpretačných výkonoch kapely Szidi Tobias & Band. Na koncertných pódiách ju sprevádzajú prvotriedni hudobníci a inštrumentalisti – Milan Vyskočáni – autor hudby, klavír, gitara, violončelista Andrej Gál, hráč na akordeón Filip Krišš, bubeník Marcel Buntaj, basgitarista Tamász Belicza a hráč na saxofón a flautu Ján Slezák.

BENEFIČNÝ KONCERT "PALČEKOVIA"
2025-02-09 17:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Benefičný koncert „Palčekovia“

Výťažok z koncertu poputuje na podporu o.z. Palčekovia.

Vstupenky na podujatie sú k dispozícií v predajnej sieti Ticketlive a v Turisticko informačnom centre v Banskej Bystrici a priamo pred koncertom.

“ Palčekovia“, ľudia s nízkym vzrastom a s veľkým srdcom medzi nami vždy boli, sú a budú… Achondroplázia je zdravotné znevýhodnenie, ktoré viditeľne odlišuje“ palčekov“ od ostatných ľudí. Ale práve táto odlišnosť ich predurčuje stať sa bojovníkmi a pokúsiť sa uskutočňovať svoje sny. Každú formu podpory a pomoci radi prijímajú. Pomáha im preklenúť neraz ťažké životné situácie. Občianske združenie Palčekovia tvoria nielen deti s achondropláziou a ich rodičia, ale aj mnohí priatelia, ktorí im boli a sú nápomocní. Staňte sa aj vy členom rodiny občianskeho združenia ľudí malého vzrastu“ Palčekovia“ a prežívajte s nimi ich radosti aj starosti…

Na koncerte sa vám predstavia talentovaní „malí a veľkí“, palčekovia , ako aj renomovaní umelci. Pozvanie prijali inštrumentálny súbor Subina – žiaci ZUŠ L. Stančeka (Prievidza), popová skupina Sunny Band pod vedením Baši Comendant, spevácke duo La Femme a a capella formácia Otto voce z Banskej Bystrice. Tešiť sa môžete aj na vystúpenie operného speváka Stanislava Matisa a známeho imitátora, speváka a hráča na trúbku Petra „Armstronga“ Ondriu. Podujatím sprevádza a moderuje Gabriela Tomajková.

Ďakujeme

PETER BREINER A TRIANGO
2025-01-18 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Prijmite naše pozvanie na výnimočný koncert.

Triango je unikátny projekt známeho slovenského klaviristu, skladateľa a dirigenta Petra Breinera, jazzového huslistu Stana Palúcha a akordeonistu Borisa Lenka. Kmeňovým repertoárom tria je pôsobivá zmes tanga a jazzových improvizácií. Je výsledkom detailného výskumu a tvorivého vkladu, ktorým Triango obohacuje klasické kompozície bratov De Carovcov, Villolda, Gobbiho a Piazzollu. Triango prináša aj vlastné hudobné témy, majúc vždy na zreteli, že vášeň, nostalgia a melanchólia sú samotnou substanciou tanga. Hudobným projektom Trianga sú Slovenské tance – jazzové úpravy slovenských ľudových piesní. Slovenské tance sú v pôvodnej podobe vyše 90-minútovou orchestrálnou suitou šestnástich symfonických tancov, ktorú skomponoval Peter Breiner, inšpirujúc sa slovenskými ľudovými piesňami. Triango uvádza ich skrátenú komornú jazzovú úpravu.

Triango má na svojom konte dva albumy (Triango – 2007, Pavian Records, Super Triango – 2011, First Impression Music), hosťovanie na festivaloch Pohoda, Bratislavské hudobné slávnosti, Bratislavské jazzové dni, Jazznica, Mikulášsky jazzový festival a niekoľko úspešných koncertných turné (Európa, USA).

Obsadenie:

Peter Breiner – klavír

Stano Palúch – husle

Boris Lenko – akordeón

Ars Poetica Neosoliensis
2024-12-19 17:00 - 19:00 | Radnica, Námestie SNP 1, Banská Bystrica, 974 01, Slovenská republika
Pozývame vás na v poradí piaty cyklus Ars Poetica Neosoliensis, ktorý sa uskutoční 19.12.2024 o 17:00 v Historickej budove Radnici – Cikkerová sieň.

Z verejných zdrojov podporil Fond na podporu umenia.

SLOBODNÁ EURÓPA & BEZ LADU A SKLADU | Banská Bystrica
2024-12-14 19:30 - 22:00 | Robotnícky dom, Robotnícka 3, Banská Bystrica, 97401, Slovenská republika
Ťažko si predstaviť slovenskú hudobnú scénu bez týchto dvoch legendárnych kapiel. Zvukovo síce kráčajú odlišnými smermi, ale niečo ich spája. Obe začínali v undergrounde, a napriek tomu, že od 80. rokov už uplynulo more času, nikdy sa nespreneverili svojim ideálom. Bez ladu a skladu a Slobodná Európa sú dlhoroční priatelia a majú príbuzné názory na mnohé témy, no až teraz sa dohodli, že vyrazia na spoločné turné. „Tieto koncerty vznikli spontánne v šatni na poslednom koncerte v Bratislave. Tam si každoročne voláme kapely, ktoré máme radi a niečo pre nás znamenajú. Tento rok to boli Bez ladu a skladu a to nadšenie so spoločného hrania tam bolo od začiatku.“ povedal k spoločnému turné Whisky spevák Slobodnej Európy.

Slobodná Európa už od svojho vzniku v roku 1989 patrila medzi popredné punk-rock’n’rollové skupiny a ich mnohé skladby patria k tomu najlepšiemu čo na slovenskej scéne vzniklo. Aktuálne hrajú v zostave Whisky – spev, Sveťo – gitara, spev, Peťo Bálik – gitara, Rasťo Gore – basgitara, spev, Tuleň – bicie.

Bez ladu a skladu vznikli v roku 1985 ako undergroundová skupina na čele s vtedy iba 13 ročným Michalom Kaščákom, ktorý spieval metaforické texty s odvážnou kritikou vtedajšieho politického režimu. V roku 2009 ich americký New York Times zaradil medzi skupiny, ktoré prispeli k pádu železnej opony. V aktuálnej zostave sú Michal Kaščák – spev, Martin Beďatš – gitara, Peter Kaščák – basgitara, Richard Rybníček – bicie, Rasťo Kubica – saxofón, Peter Kohout – saxofón.

Jedinečná príležitosť, ako si užiť obe legendy na jednom pódiu. Parné valce, Podvod, Píšte všetci modrým perom, Pakáreň… Počas jedného večera zaznie toľko skvelých hitov, že by ste si to nemali nechať ujsť! It’s Only Underground (but i like it)!

Miniatúry z klasického tanca
2024-12-10 17:00 | Robotnícky dom, Robotnícka 3, Banská Bystrica, 97401, Slovenská republika
Účinkujú žiaci Základnej umeleckej školy Jána Cikkera a Konzervatória Jána Levoslava Bellu v Banskej Bystrici.

"Hlas Vianoc" Martin Chodúr v sprievode klavíra, sláčikového kvarteta a priečnej flauty
2024-12-03 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Koncert v sprievode klavíra, sláčikového kvarteta a priečnej flauty prináša poslucháčom štýlovo rôznorodé piesne, ktorých hlavným spájadlom je téma Vianoc a veľký hlas Martina Chodúra. V rámci sviatočného repertoáru zaznejú české i svetovo známe piesne pochádzajúce z repertoárov najslávnejších interpretov 20. storočia (K. Gott, W. Matuška, K. Duchoň a i.).

Poslucháči sa môžu tešiť na slávne popové vianočné hity (napr. Malé tiché šťastie, Biele vianoce, Hallelujah, Ave Maria ai) a chýbať nebude ani černošský gospel (napr. Down By The River Side).

Všetky piesne sú typické svojou melodickosťou a dôrazom na spev a väčšina z nich ľuďom na celom svete evokuje Vianoce. Pripravte sa na krásny večer plný emócií a hudby a príďte si vypočuť vianočný koncert so spevákom, ktorý dokáže premeniť každú notu na čarovnú vlnu emócií.

Posledné vstupenky si môžete zakúpiť už len cez ticketportal.

Eva Pavlíková & Band - Vianočný šansónový koncert
2024-12-02 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Nechajte sa uniesť magickou atmosférou adventu a blížiacich sa Vianoc a vychutnajte si spolu s nami nezabudnuteľné melódie v podaní výnimočnej slovenskej herečky a speváčky Evy Pavlíkovej na Vianočnom šansónovom koncerte.

Spoločne sa prenesieme do sveta hudobných zázrakov a zhudobnených ľudských príbehov. Na koncerte zaznejú známe domáce a svetové šansóny, ale aj piesne, ktoré sa hrajú len raz do roka, a to práve v čase adventu a Vianoc.

Prebásnené piesne, ako Žiť za to stálo, List mame, Utešovanka, Bol si milý, ale aj pôvodné piesne ako Čerešne, ľudové Búvaj že mi búvaj, si v rodnom jazyku nájdu svojho poslucháča a naplnia jeho srdce nehou pokorou a láskou.

Okrem toho si vypočujeme príbehy z hereckého prostredia a príhody, ktoré prináša sám život.Spoločne tak zažijeme magickú atmosféru silných piesní a životných príbehov.

Tešíme sa na Vás.

Obsadenie:Eva Pavlíková – spev, sprievodné slovoĽubomír Dolný / Zdenko Huszárik – klavírViliam Majer – akordeónJakub Valiček / Martin Kukučka – bicieTamás Belicza – kontrabas, basgitara

Spevácky zbor HRON
2024-11-30 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Pri príležitosti 75. výročia svojho založenia, Vás spevácky zbor HRON pozýva na slávnostný koncert, ktorý sa uskutoční 30.11.2024 o 18:00 hod. v Robotníckom dome.

Banskobystrické Vianoce 2024
2024-11-29 19:00 - 2025-01-01 18:00
Najkrajšie sviatky v roku sa nezadržateľne blížia a aj do mesta pod Urpínom prinesú nezameniteľnú vianočnú náladu. Vianočný stromček, tisíce svetielok vianočnej výzdoby, ekologické vianočné trhy plné chutí a vôní, zvyky a tradície s bohatým kultúrnym programom… To všetko sa v srdci Banskej Bystrice postará o nezameniteľné chvíle adventného obdobia, ktoré vás pozývame prežiť spolu s priateľmi a blízkymi. Spomaľte na chvíľu, zabudnite na starosti a vychutnajte si od 29. novembra 2024 do 1. januára 2025 sviatočnú atmosféru Banskobystrických Vianoc.

Oživte spolu s nami areál Barbakánu

Otvorte s nami vianočného trhy aj s hudobným programom

Vychutnajte si tradičné vianočné špeciality a inšpirujte sa vianočnými výrobkami

Zapojte sa do ekologických Banskobystrických Vianoc a podporte dobrú vec

Užite si bohatú nádielku kultúrnych podujatí, rozsvieťte s nami vianočný stromček

Rozlúčme sa so starým rokom a privítajme ten nový

DAN BÁRTA & Illustratosphere
2024-11-28 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Nezameniteľný hlas s vynikajúcou technikou zpevu, svetová úroveň muzikantov a piesne vzlietajúce nad štandard populárnej hudby … Dan Bárta & Illustratosphere očaruje poslucháčov naprieč generáciami a hudobnými žánrami už dvadsať rokov. Aktuálne sa skupina predstavuje v obmenenej zostave s medzinárodne uznávaným bubeníkom Martinom Valihorom dlho očakávané piaty radový album „Kráska a zvířený prach“.

Koncert organizuje Hogo Fogo Jazz & Art Club, ale z dôvodu obmedzenej kapacity v Hogo Fogo sa uskutoční v Robotníckom dome v Banskej Bystrici.

Ťažký rozhovor o kultúre
2024-11-27 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Ťažký týždeň a platforma Otvorená Kultúra! spájajú sily! Pod záštitou redakcie aktuality.sk vám prinášame novú sériu diskusií s názvom Ťažké rozhovory o kultúre. Obľúbený satirický program vyráža na turné do slovenských miest, kde bude otvorene, odvážne a s humorom diskutovať so zaujímavými hosťami o tom, čo hýbe našou spoločnosťou a kultúrou. Prvá zastávka bude 27. novembra o 19.00 v Robotníckom dome v Banskej Bystrici. Príďte si vypočuť, čo nás trápi a baví, a zapojiť sa do odvážnych debát, ktoré idú priamo na kosť aktuálnym témam dneška. Hosťami Jakuba Gulíka v Banskej Bystrici budú moderátorka Adela Vinczeová, herec Činohry SND Roman Poláčik a bývalý riaditeľ Inštitútu kutlúrnej politiky MK SR Marcel Čas.

Čaj o piatej - Katarínska zábava
2024-11-24 17:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica pozýva na obľúbenú hudobno – tanečnú zábavu Čaj o piatej, ktorá sa uskutoční v nedeľu 24.11.2024 o 17.00 hod. v Robotníckom dome. O zábavu sa postará skupina Hrmavica

Predpredaj lístkov v Turistickom informačnom centre na Námestí SNP 1.

Vstupné 4,- eurá.
